PATVIRTINTA

 Vilniaus suaugusiųjų mokymo centro

 direktoriaus 2023 m. rugsėjo 5 d.

 įsakymu Nr. V- 259

**VILNIAUS SUAUGUSIŲJŲ MOKYMO CENTRO 2023-2024 M. M. I, III IR IV C KLASĖS MOKINIŲ BESIMOKANČIŲ LENKŲ TAUTINĖS MAŽUMOS GIMTOSIOS KALBOS IR LITERATŪROS DALYKO, KURIE MOKOSI PAGAL ATNAUJINTAS BENDROJO UGDYMO PROGRAMAS, MOKYMOSI PASIEKIMŲ VERTINIMO IR VERTINIMO REZULTATŲ PANAUDOJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Vilniaus suaugusiųjų mokymo centro (toliau – VSMC) mokinių, kurie mokosi pagal bendrojo ugdymo programas, mokymosi pasiekimų vertinimo ir vertinimo rezultatų panaudojimo tvarkos aprašas (toliau – Aprašas) apibrėžia mokinių mokymo pasiekimų vertinimo tikslus ir būdus, mokinių pasiekimų vertinimo lygmenis, mokinių įgytų kompetencijų vertinimą ir mokinių pasiekimų vertinimo etiką, vertinimo rezultatų panaudojimo tvarką. Šiame Apraše mokinių mokymosi pasiekimai apima ir mokymosi pažangą, tai yra mokinio nuolatinį augimą ir judėjimą išsikeltų mokymosi tikslų link, bei ugdymo rezultatus, kurie atspindi mokinių įgytas kompetencijas.

2. Mokinio įgytų kompetencijų vertinimas yra integrali ugdymo proceso dalis. Vertinimas suprantamas kaip mokytojo ir mokinio tarpusavio sąveika, kurios metu kaupiama informacija apie mokinio mokymąsi, pažangą ir įvairias būdais teikiamas grįžtamasis ryšys mokiniui apie jo pasiekimus, pateikiamos rekomendacijas dėl tolesnio mokymosi.

3.Mokymosi pasiekimų vertinimo procesas grindžiamas vertybiniais orientyrais, leidžiančiais atskleisti mokinių visapusiškus gebėjimus tinkamiausiu būdu ir sudaryti galimybes juos plėtoti.

**II SKYRIUS**

**MOKINIŲ MOKYMOSI PASIEKIMŲ VERTINIMO TIKSLAI IR BŪDAI**

4. Išskiriami trys pagrindiniai mokinių mokymosi pasiekimų vertinimo tikslai:

4.1. padėti mokytis. Vertinimas ugdymo procese skirtas kaupti informacijai apie mokinių pasiekimus. Sukaupta informacija padedasuprasti, kaip formuojasi prasminiai ryšiai tarp mokinio turimos ir naujai įgytos patirties, apmąstyti mokymosi eigą, sėkmių ir nesėkmių priežastis. Šios informacijos pagrindu mokytojo teikiamas grįžtamasis ryšys padeda mokiniui kryptingai mokytis bei įveikti nesėkmes. Šis tikslas įgyvendinamas kasdienio ugdymo praktikoje, taikant įvairias vertinimo bei įsivertinimo strategijas bei metodus;

4.2. pripažinti ir sertifikuoti rezultatus. Šiuo tikslu siekiama nustatyti mokinių mokymosi pasiekimų lygį pasibaigus tam tikram mokymosi laikotarpiui.

4.3. valdyti ugdymo proceso kokybę. Šis tikslas orientuotas į VSMCveiklos tobulinimą.

5. Aprašo 4 punkte įvardintiems mokymosi pasiekimų vertinimo tikslams įgyvendinti naudojami šie vertinimo būdai:

5.1. formuojamasis vertinimas užtikrina svarbiausiomokinių pasiekimų vertinimotikslo – padėti mokytis– įgyvendinimą. Formuojamasis vertinimas apibrėžiamas kaip cikliškas mokymo(si) metu gaunamos mokymosi informacijos panaudojimas tolesniam mokymui ir mokymuisi planuoti ar koreguoti. Pažymiai vertinant formuojamuoju būdu nerašomi. Formuojamasis vertinimas apima:

5.1.1. esamos mokymosi situacijos diagnozavimą, siekiant tikslingai pasirinkti tinkamą mokymo strategiją, mokymosi turinį, mokinių veiklą ir kt.;

5.1.2. sąlygų mokiniams mokytis ir pademonstruoti, ką jie išmoko, sudarymą, leidžiančių kiekvienam mokiniui atskleisti savo potencialą;

5.1.3. tolesnį mokymąsi, stimuliuojančio grįžtamojo ryšio teikimą. Grįžtamasis ryšys turi būti konkretus ir orientuotis į mokinio atliekamą užduotį, jis turi teikti kokybinę informaciją, galinčią padėti mokiniui geriau atlikti jo darbą;

5.1.4. sąlygų mokiniams mokytis su bendraklasiais ir iš bendraklasių užtikrinimą. Mokymasis yra socialinė ir kultūrinė praktika, todėl mokiniai daug išmoksta vieni iš kitų, nes bendraudami su bendraamžiais yra atviresni, nepatiria baimės ir nerimo jausmo;

5.1.5. mokinių skatinimą permąstyti savo mokymosi patirtį ir įsivertinti pasiektą rezultatą. Mokymasis yra sąmoninga mokinio veikla, todėl mokytojas turėtų aktualizuoti mokymosi turinį, padėti mokiniui atrasti asmeninę mokymosi prasmę;

5.2. apibendrinamasis vertinimas siejamas su mokymosi pasiekimų pripažinimu, juo siekiama nustatyti atliktos užduoties ir veiklos kokybę tam tikro standarto atžvilgiu. Apibendrinamasis vertinimas visuomet atliekamas pasibaigus tam tikram mokymosi etapui. Instituciniu lygmeniu išskiriamas mokyklos vidinis ir išorinis apibendrinamasis vertinimas;

5.2.1. VSMCsiekiama, kad įgyvendinamas apibendrinamasis vertinimas:

5.2.1.1. būtų prasmingas – visos suinteresuotos pusės, įskaitant mokinius ir nepilnamečių mokinių tėvus (globėjus, rūpintojus), turi aiškiai suprasti, kokia mokymosi rezultatų prasmė, ką reiškia gauti mokymosi rezultatai, ką reikėtų daryti toliau;

5.2.1.2. atitiktųšvietimo, mokslo ir sporto ministro tvirtinamose bendrosiose programose suformuluotus tikslus, apibrėžiančius, ką mokiniai turi mokėti, suprasti ir gebėti atlikti naudodami įgytas žinias;

5.2.1.3. remtųsi kriterijais ir pasiekimų lygių aprašais. Siekdamimokinių mokymosi rezultatų palyginamumo, mokytojai turivienodai interpretuoti pasiekimų lygių reikalavimus;

5.2.1.4. sudarytų galimybę išmokti. Mokiniams prieš atsiskaitymą, vertinamą pažymiu, sudaromos sąlygos išmokti tai, kas bus vertinama, ir gauti grįžtamąjį ryšį apie tai, kaip jiems sekasi;

5.2.1.5. tikrintų mokinių mokymosi pažangą kelis kartus ir skirtingais vertinimo įrankiais;sprendimas apie mokinių gebėjimus grindžiamas daugiau nei vienu vertinimo būdu;

5.2.1.6. vadovautųsi aiškia vertinimo skale. Ji turi būti suprantama visoms suinteresuotoms pusėms;

5.2.1.7. remtųsi įrodymais. Pažymiai turi būti grįsti mokymosi įrodymais, sukauptais per tam tikrą laikotarpį;

5.2.1.8.būtų grindžiamas vertinimu už tai, ką mokinys atliko, o ne už tai, ko neatliko;

5.2.2. VSMC vidinis apibendrinamasis vertinimas skirstomas į trumpesnio periodo apibendrinamąjį vertinimą, kai mokiniai atsiskaito už sutartos apimties mokymosi laikotarpį (kontrolinis, savarankiškas ar projektinis darbas), ir ilgesnio periodo apibendrinamąjį vertinimą, kai mokytojas apibendrina ilgesnio periodo rezultatus ir įvertina mokinio darbą per pusmetį arba mokslo metus.Apibendrinamajam vertinimui naudojami pažymiai arba kiti simboliai:

5.2.2.1. mokinių pasiekimai vertinami pažymiu (balais) mokantis visų dalykų išskyrus dorinį ugdymą bei ekonomiką ir verslumą;

5.2.2.1.1. už atsiskaitomuosius (kontrolinius, savarankiškus ar projektinius), bandomųjų PUPP ir brandos egzaminų darbus;

5.2.2.1.2. už kontrolinius darbus pažymys įrašomas į el. dienyną;

5.2.2.1.3. už savarankiškus ar projektinius, bandomųjų PUPP ir brandos egzaminų darbus pažymys įrašomas mokytojo nuožiūra;

5.2.2.1.4. dalyko modulio pusmečio pažymys integruojamas į bendrą dalyko vertinimą, išskyrus „Planimetrijos“ ir „Duomenų tyrybos, programavimo ir saugaus elgesio pradmenys“. Pusmečio pabaigoje modulio pusmečio įvertinimas įrašomas į bendrojo dalyko dienyną po paskutinės pusmečio pamokos, įrašant temą „Modulio įvertinimas“. Jeigu mokinys neatsiskaito už dalyko modulį (modulio vertinimo langelyje įrašomas 1) ir į dalyko dienyną įrašomas 1. „Planimetrijos“ ir „Duomenų tyrybos, programavimo ir saugaus elgesio pradmenų“ moduliųbaigiamasisatsiskaitymas yra apibendrinamojo pobūdžio, įvertinimas – „įskaityta“ arba „neįskaityta“. Modulio baigimo įvertinimas įrašomas į brandos atestatą.

5.2.2.2. mokinių pasiekimai vertinami įskaita mokantis šių dalykų: dorinio ugdymo (etikos), ekonomikos ir verslumo.

5.2.3. išorinį apibendrinamąjį vertinimą organizuoja Nacionalinė švietimo agentūra, vykdanti pagrindinio ugdymo pasiekimų patikrinimus ir valstybinius brandos egzaminus.

6.Vertinimas ugdymo procese apima formuojamąjį ir mokyklos vidinį apibendrinamąjį vertinimą. VSMC taikomos formuojamojo ir apibendrinamojo vertinimo praktikos palaiko mokymąsi, dera tarpusavyje ir užtikrina sąlygas visiemsAprašo 4punkte įvardintiems vertinimo tikslams realizuoti.

**III SKYRIUS**

**MOKINIŲ MOKYMOSI PASIEKIMŲ VERTINIMO LYGMENYS**

7. Vertinimas VSMCįgyvendinamas asmeniniu (mokinio), tarpasmeniniu (kelių mokinių),bendruomeniniu (klasės ir mokyklos) ir nacionaliniu lygmenimis, kurie turi derėti tarpusavyje ir sudaryti bendrą sistemą:

7.1. asmeninis (mokinio) lygmuo apima mokinio konkrečių mokymosi pasiekimų įsivertinimą.Įsivertinimas yra planuojamas ir įgyvendinimas padedant mokytojui. Įsivertinimo metodai bei priemonės pa(si)renkami atsižvelgiant į individualius mokinio poreikius, polinkius bei galimybes.

7.1.1. VSMC dalyko mokytojai siūlo mokiniams visus mokslo metus įsivertinti dalyko individualią pažangą ir pasiekimus pildant Individualios pažangos stebėjimo lentelę ar įsivertinant Moodle aplinkoje:

**Mokinio vardas pavardė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Klasė\_\_\_\_\_\_\_\_\_**

**Dalykas \_\_\_\_\_\_\_\_\_\_\_\_\_\_\_\_\_\_\_\_Metai \_\_\_\_\_\_\_\_\_\_\_\_**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Pažangos lygis** | **Data** | **Data** | **Data** | **Data** | **Data** | **Data** | **Data** | **Data** | **Data** | **Data** |
| ***Padariau didelę pažangą*** |  |  |  |  |  |  |  |  |  |  |
| ***Padariau vidutinę pažangą*** |  |  |  |  |  |  |  |  |  |  |
| ***Padariau nežymią pažangą*** |  |  |  |  |  |  |  |  |  |  |
| ***Nepadariau pažangos*** |  |  |  |  |  |  |  |  |  |  |
| ***Mokinio pastabos*** |  |
| ***Mokytojo pastabos*** |  |

 Pastaba:

\* mokinio individualios pažangos stebėjimo lentelę dalyko mokytojas gali koreguoti pagal poreikį.

* + 1. individualios pažangos stebėjimas pusmečio pabaigoje įtraukiamas į kaupiamąjį pažymį;
		2. klasių auklėtojai informuoja mokinius, kad el. dienyne kiekvienas mokinys turi galimybę matyti savo individualią pažangą;
		3. esant poreikiui apie mokinio pasiekimus ir pažangą informuojami nepilnamečių mokinių tėvai (globėjai, rūpintojai).

7.2. tarpasmeninis (kelių mokinių) lygmuo apima mokinių tarpusavio įsivertinimą pagal konkrečias kompetencijas.Į(si)vertinimas yra planuojamas ir įgyvendinimas padedant mokytojui. Įsivertinimo metodai bei priemonės pa(si)renkami atsižvelgiant į mokinių tarpusavio santykius, darbo mažesnėse ar didesnėse grupėse patirtį, grupių dinamiką ir kitas svarbias porų ir/ar grupių charakteristikas;

7.3. bendruomeninis klasės lygmuo apima mokytojo planuojamą ir įgyvendinamą mokinių pasiekimų vertinimą, siekiant visų trijų tikslų – padėti mokytis, pripažinti ir sertifikuoti rezultatus, valdyti mokymos(si) kokybę. Mokinių pasiekimų vertinimo būdai, metodai bei priemonės pa(si)renkami atsižvelgiant į mokymo(si) tikslus, konkretaus mokomojo dalyko specifiką. Siekdamas adekvataus ir veiksmingo kompetencijų vertinimo, mokytojas atsižvelgia į visos klasės ir kiekvieno mokinio poreikius, polinkius bei galimybes ir prasmingai derina visus vertinimo būdus. Mokytojai įgyvendina kompetencijomis grįstus uždavinius pasiūlydami mokiniams atlikti turtingas užduotis, atskleidžiančias kompetencijų raišką. Vertindami klasės mokinių dalykų pasiekimusVSMC mokytojai vadovaujasi BP pasiekimų vertinimo nuostatomis:

7.3.1. pagrindinio ugdymo:

7.3.1.1. [etika](https://www.emokykla.lt/bendrosios-programos/pagrindinis-ugdymas/21?clases=&educations=&st=2&types=8);

7.3.1.2. [lietuvių kalba ir literatūra;](https://www.emokykla.lt/bendrosios-programos/pagrindinis-ugdymas/22?clases=&educations=&st=2&types=8)

7.3.1.3. [lenkų/rusų tautinės mažumos gimtoji kalba ir literatūra;](https://www.emokykla.lt/bendrosios-programos/pagrindinis-ugdymas/23?clases=&educations=&st=2&types=8)

7.3.1.4. [užsienio kalba (pirmoji anglų/vokiečių);](https://www.emokykla.lt/bendrosios-programos/vidurinis-ugdymas/29?ach-1=6&ach-2=6&ach-3=6&ach-4=6&clases=&ct=6&educations=&st=3&types=8)

7.3.1.5. [užsienio kalba (antroji vokiečių/rusų);](https://www.emokykla.lt/bendrosios-programos/vidurinis-ugdymas/30?ach-1=4&ach-2=4&ach-3=4&ach-4=4&clases=&ct=4&educations=&st=2&types=8)

7.3.1.6. [matematika;](https://www.emokykla.lt/bendrosios-programos/pagrindinis-ugdymas/5?clases=&educations=&st=2&types=8)

7.3.1.7. [informatika;](https://www.emokykla.lt/bendrosios-programos/pagrindinis-ugdymas/3?clases=&educations=&st=2&types=8)

7.3.1.8. [biologija;](https://www.emokykla.lt/bendrosios-programos/pagrindinis-ugdymas/13?clases=&educations=&st=1&types=8)

7.3.1.9. [chemija;](https://www.emokykla.lt/bendrosios-programos/pagrindinis-ugdymas/54?clases=&educations=&st=1&types=8)

7.3.1.10. [fizika;](https://www.emokykla.lt/bendrosios-programos/pagrindinis-ugdymas/12?clases=&educations=&st=1&types=8)

7.3.1.11. [istorija;](https://www.emokykla.lt/bendrosios-programos/pagrindinis-ugdymas/11?clases=&educations=&st=2&types=8)

7.3.1.12. [geografija;](https://www.emokykla.lt/bendrosios-programos/pagrindinis-ugdymas/31?clases=&educations=&st=1&types=8)

7.3.1.13. [dailė;](https://www.emokykla.lt/bendrosios-programos/pagrindinis-ugdymas/42?clases=&educations=&st=2&types=8)

7.3.2. vidurinio ugdymo:

7.3.2.1. [etika;](https://www.emokykla.lt/bendrosios-programos/vidurinis-ugdymas/21?ach-1=6&ach-2=6&ach-3=6&ach-4=6&clases=&ct=6&educations=&st=3&types=8)

7.3.2.2. [lietuvių kalba ir literatūra;](https://www.emokykla.lt/bendrosios-programos/vidurinis-ugdymas/22?clases=&educations=&st=3&types=8&ach-1=6&ach-2=6&ach-3=6&ach-4=6&ct=6)

7.3.2.3. [lenkų/rusų tautinės mažumos gimtoji kalba ir literatūra;](https://www.emokykla.lt/bendrosios-programos/vidurinis-ugdymas/23?clases=&educations=&st=3&types=8&ach-1=6&ach-2=6&ach-3=6&ach-4=6&ach-5=6&ct=6)

7.3.2.4. [užsienio kalba;](https://www.emokykla.lt/bendrosios-programos/vidurinis-ugdymas/30?ach-1=4&ach-2=4&ach-3=4&ach-4=4&clases=&ct=4&educations=&st=2&types=8)

7.3.2.5. [matematika;](https://www.emokykla.lt/bendrosios-programos/vidurinis-ugdymas/5?clases=&educations=&st=3&types=8&ach-1=6&ach-2=6&ach-3=6&ct=6)

7.3.2.6. [informatika;](https://www.emokykla.lt/bendrosios-programos/vidurinis-ugdymas/3?clases=&educations=&st=3&types=8&ach-1=6&ach-2=6&ach-3=6&ach-4=6&ach-5=6&ach-6=6&ct=6)

7.3.2.7. [biologija;](https://www.emokykla.lt/bendrosios-programos/vidurinis-ugdymas/13?clases=&educations=&st=2&types=8&ach-1=3&ach-2=3&ach-3=3&ach-4=3&ach-5=3&ach-6=3&ct=3)

7.3.2.8. [chemija;](https://www.emokykla.lt/bendrosios-programos/vidurinis-ugdymas/54?clases=&educations=&st=2&types=8&ach-1=3&ach-2=3&ach-3=3&ach-4=3&ach-5=3&ach-6=3&ct=3)

7.3.2.9. [fizika;](https://www.emokykla.lt/bendrosios-programos/vidurinis-ugdymas/12?clases=&educations=&st=2&types=8&ach-1=3&ach-2=3&ach-3=3&ach-4=3&ach-5=3&ach-6=3&ct=3)

7.3.2.10. [istorija;](https://www.emokykla.lt/bendrosios-programos/vidurinis-ugdymas/11?clases=&educations=&st=1&types=8&ach-1=4&ach-2=4&ach-3=4&ach-4=4&ct=4)

7.3.2.11. [geografija;](https://www.emokykla.lt/bendrosios-programos/vidurinis-ugdymas/31?clases=&educations=&st=1&types=8)

7.3.2.12. [ekonomika ir verslumas;](https://www.emokykla.lt/bendrosios-programos/vidurinis-ugdymas/37?ach-1=2&ach-2=2&ach-3=2&ach-4=2&ach-5=2&clases=&ct=2&educations=&st=2&types=8)

7.3.2.13. [dailė;](https://www.emokykla.lt/bendrosios-programos/vidurinis-ugdymas/42?clases=&educations=&st=3&types=8&ach-1=6&ach-2=6&ach-3=6&ct=6)

7.3.2.14. [etninė kultūra;](https://www.emokykla.lt/bendrosios-programos/vidurinis-ugdymas/49?ach-1=6&ach-2=6&ach-3=6&clases=&ct=6&educations=&st=3&types=8)

7.3.2.15. [nacionalinio saugumo ir krašto gynyba;](https://www.emokykla.lt/bendrosios-programos/vidurinis-ugdymas/35?types=8&clases=&educations=)

7.3.2.16. [psichologija;](https://www.emokykla.lt/bendrosios-programos/vidurinis-ugdymas/34?types=8&clases=&educations=)

7.3.2.17. [menų istorija.](https://www.emokykla.lt/bendrosios-programos/vidurinis-ugdymas/46?types=8&clases=&educations=)

7.4. bendruomeninis mokyklos lygmuo apima pedagoginės bendruomenės sukurtą ir/ar sutartą vertinimo sistemą ir/ar tvarką, derančią su nacionalinio lygmens dokumentais. Siekdami diegti mokslu grįstą pažangią mokinių pasiekimų vertinimo praktiką, VSMC pedagoginės bendruomenės nariai bendradarbiaudami tobulina profesines kompetencijas, drauge kuria bei palaiko vertinimo kultūrą bendruomenėje, kolegialiai priima sprendimus:

7.4.1. VSMC pedagoginė bendruomenė sutarė dėl dalykų kontrolinių darbų skaičiaus per pusmetį (minimalus skaičius):

|  |  |  |  |  |
| --- | --- | --- | --- | --- |
| **Dalykai** | **I kl.** | **III kl.** **B**kursas | **III kl.** **A**kursas | **IV C kl.** |
| Dorinis ugdymas (etika)  | 2 | 1 |  |
| Lietuvių kalba ir literatūra  | 4 | 4 | 6 |  |
| Lenkų/rusų tautinės mažumos gimtoji kalba ir literatūra; |  |  | 3 |
| Privalomai pasirenkama užsienio kalba  | 2 | 3 |  |
| Matematika  | 5 | 4 | 6 |  |
| Biologija  | 2 | 3 |  |
| Fizika  | 2 | 3 |  |
| Chemija  | 2 | 3 |  |
| Istorija  | 2 | 3 |  |
| Geografija  | 2 | 3 |  |
| Informatika | 2 | 3 |  |
| Dailė  | 2 | 1 |  |
| Ekonomika ir verslumas | - | 3 |  |
| Laisvai pasirenkamieji dalykai  | - | 2 |  |

7.5. nacionalinis lygmuo apima išorinį vertinimą, vykdomą išsilavinimui patvirtinti, bei mokymosi pasiekimų stebėseną, mokymosi duomenų analizę, išvadų darymą bei rekomendacijų teikimą siekiant geresnės ugdymo kokybės.

**IV SKYRIUS**

**MOKINIŲ ĮGYTŲ KOMPETENCIJŲ VERTINIMAS**

8. Įvairiapusė ir dinamiška kompetencijos apibrėžtis suponuoja, kad kompetenciją galima pamatyti, t.y. atpažinti konkrečioje veikloje.Turiningas VSMC gyvenimas užtikrina, kad mokiniai ugdosi kompetencijas atlikdami užduotis pamokų metu ir dalyvaudami kitose ugdomosiose veiklose. Todėl,vertindami mokinių įgytas kompetencijas, mokytojai vadovaujasi nuostata, kad:

8.1. ugdant mokinių kompetencijas dalyku, jos vertinamos kartu su dalykiniais pasiekimais;

8.2. mokinių kompetencijos, įgytos dalyvaujant socialinėse, pilietinėse, kultūrinėse ir kitose ugdomosiose veiklose, vertinamos įtraukiant į kaupiamąjį pažymį.

9. Mokinio įgytoms kompetencijoms vertinti naudojami formuojamojo ir mokyklos vidinio apibendrinamojo vertinimo būdai. Formuojamasis mokinio įgytų kompetencijų vertinimas skatina individualią pažangą ir kompetencijų ugdymą, todėl jam VSMC ugdymo procese skiriama daugiausia laiko ir dėmesio. Sukaupta informacija ir kiti mokinių įgytų kompetencijų įrodymai tam tikro mokymosi etapo pabaigoje apibendrinamipažymiu, pasiekimų lygiu, žodiniu ar rašytiniu komentaru.

10. Planuojant mokinių įgytų kompetencijų vertinimą numatomas mokymosi kelias, vedantis ugdymo siekinių link: pradedama nuo ugdymo siekinio identifikavimo ir jo suskaidymo į mažesnius žingsnius, kurie mokiniams padėtų artėti prie iš(si)kelto tikslo, po to planuojamas mokymosi turinys, numatant mokymosi užduotis ir parenkantveiklas:

10.1. ugdymo siekinių numatymas. Vadovaujantis bendrosiomis programomis ir atsižvelgiant į mokinių mokymosi poreikius, klasės kontekstą ir mokyklos kultūrą, apibrėžiami konkretūs ugdymo siekiniai;

10.2. mokymosi žingsnių ir požymių planavimas. Numatoma, kokie mokymosi požymiai parodys, kad mokiniai, sėkmingai įveikdami mažesnius žingsnius, kryptingai juda link užsibrėžto siekinio;

10.3. mokymosi užduočių ir veiklų parinkimas.Mokinių įgytų kompetencijų ugdymo pagrindas yra prasmingos veiklos ir turtingos užduotys. Jomis laikomos probleminės, tiriamosios, analitinės, projektinės ir kt. užduotys bei veiklos. Joms įgyvendinti pasitelkiami įvairūs mokymosi šaltiniai bei aplinkos, svarstomi mokiniams aktualūs klausimai bei problemos ir mokomasi skirtingose aplinkose. Jų išdava – mokinių priimti ir praktiškai taikomi sprendimai. Tokio pobūdžio užduotys ir veiklos ugdo aukštesnio lygmens mąstymą, padeda užtikrinti dermę tarp ugdymo siekinių, mokymosi veiklų bei vertinimo.

11. Mokinio įgytoms kompetencijoms vertinti svarbus veiksmingas grįžtamasis ryšys. VSMC yra mokiniui teikiama informacija apie jo pasiekimus ir mokymosi kelią formaliojo bendrojo ugdymo (pamokų) metu ir dalyvaujant socialinėse, pilietinėse, kultūrinėse bei kitose mokyklos ugdomosiose veiklose. Grįžtamasis ryšys yra abipusis. Teikdami grįžtamąjį ryšį mokytojai palaiko mokinius, skatina būti atvirus, ieškoti, nebijoti klysti. Mokiniui svarbu sužinoti, ką ir kaip jam reikėtų tobulinti savo mokymosi procese, kad darytų pažangą ir gerėtų jo mokymosi pasiekimai:

11.1. VSMC grįžtamasis ryšys teikiamas įvairiomis formomis (žodžiu, raštu, neverbaline kalba) ir skatinama mokinį pasitikėti savo jėgomis, siekti geresnių rezultatų, motyvuojama mokytis;

11.2. grįžtamasis ryšys teikiamas pasitelkiant vertinimo įrankius, fiksuojančius kompetencijos augimą,pvz.: kompetencijų liudijimo aplankus; pasiekimų aprašus (angl. *rubrics*); mokinių įsivertinimo aprašus; mokinių socialinių veiklų stebėjimo aprašus; klausimynus (atvirų klausimų ir klausimų su atsakymų pasirinkimu) ir kt.;

11.3. mokinio įgytoms kompetencijoms vertintiVSMC pasitelkiamas ir kaupiamasis vertinimas, sudarantis galimybes kaupti išsamią informaciją apie kompetencijų pokyčius ilgesnėje laiko atkarpoje bei panaudoti ją grįžtamajam ryšiui teikti. Kaupiamasis vertinimas remiasi mokytojo kokybiniais pastebėjimais apie mokinio daromą pažangą, fiksuojamais mokytojui patogia forma, kuriais remdamasis prireikus jis galėtų pagrįsti savo sprendimą apie galutinį apibendrintą mokinio pasiekimų vertinimą.

11.3.1. Kaupiamasis vertinimas taikomas remiantis šiais principais:

* 1. aktyvus darbas pamokoje;
	2. namų darbų ar savikontrolės užduočių Moodle ar kitoje el. aplinkoje atlikimas;
	3. geras lankomumas ar dalyvavimas vaizdo konferencijose;
	4. kompetencijų tobulinimas (pranešimai, kūrybiniai darbai, projektų rengimas, darbas grupėje);
	5. dalyvavimas konkursuose, olimpiadose, varžybose;
	6. individualios pažangos stebėjimas.

11.3.2. Kaupiamojo pažymio sandara:

|  |  |  |  |
| --- | --- | --- | --- |
| Eil. nr. | Mokinio veikla  | Kreditai  | Vertinimas pažymiu  |
| 1.  | Darbas pamokoje  | 4 - iniciatyvumas, suvokimas, bendradarbiavimas, suinteresuotumas, gebėjimas taikyti turimas žinias. 3 – geras nusiteikimas, noras bendradarbiauti, didelis susidomėjimas dalyko žiniomis. 2– nepakankamas susidomėjimas, bendradarbiavimas ir suinteresuotumas.1 – menkas supratimas, bendradarbiavimo stoka. 0 – blogas nusiteikimas, bendradarbiavimas ir pareigingumas.  | Per pusmetį surinkus :* 22-20 kreditų mokiniui rašoma 10 balų;
* 19-18 – 9;
* 17-15 – 8;
* 14-13 – 7;
* 12-11 – 6;
* 10-9 – 5;
* 8-7 – 4.
 |
| 2.  | Namų darbų atlikimas  | 3 - reguliariai ir gerai atlikti namų darbai. 2 – fragmentiškai atliekami namų darbai. 1 – atmestinai atliekami namų darbai. 0 – nuolatos neatliekami namų darbai.  |
| 3.  | Pamokų lankomumas  | 2 – nepraleidžia pamokų be priežasties. 1 – praleido 1-2 pamokas (1-2 sav. pamokos); 1-4 p. (3-4 sav. p.) be priežasties. 0 – dažnai praleidžia pamokas be priežasties.  |
| 4.  | Kompetencijų tobulinimas  | Vadovaujantis mokomojo dalyko kompetencijų sandų raiška vertinama nuo 0 iki 3. |  |
| 5.  | Dalyvavimas konkursuose, varžybose  | 5– už dalyvavimą.  |  |
| 6.  | Individualios pažangos stebėjimas  | 5– stebi dažniau kaip kartą per mėnesį. 4 – stebi kartą per mėnesį. 3 – stebi kartą per 2 mėnesius. 2 – stebi kartą per pusmetį. 1 – stebi kartą per metus. 0 – nestebi.  |  |

Pastaba:

\* surinkus nuo 1-22 kreditų įrašomas (-i) 1 pažymys per metus į dienyną, eilutėje „Pamokos tema“ mokytojas rašo „Kaupiamasis pažymys“. Pažymys įrašomas suderinus su mokiniu.

**VSKYRIUS**

**MOKINIŲ MOKYMOSI PASIEKIMŲ VERTINIMO REZULTATŲ PANAUDOJIMAS**

12. Vertinimo rezultatų panaudojimą nusako vertinimo tikslas, todėl VSMCužtikrina, kad rezultatai, gauti vertinant mokinių pasiekimuspasirinktu būdu, būtų naudojami pagal paskirtį, ugdymo procesui tobulinti:padėti mokytis, patvirtinti rezultatus ir išsilavinimą, stebėti ir valdyti ugdymo kokybę:

* 1. mokinių pasiekimai, jų individuali pažanga kas mėnesį aptariami klasės valandėlėje (atsakingas klasės auklėtojas);
	2. dalyko mokytojai, klasių auklėtojai/kuratoriai nuolat stebi ir analizuoja mokinių pasiekimus, jų individualią pažangą, informuoja VSMC Besimokančiųjų gerovės komisiją, mokytojus konsultantus apie mokymosi pasiekimus;
	3. klasių auklėtojai/kuratoriai rengia mokinių mokymosi pusmečių ir metinių ugdymo rezultatų ataskaitas, skyrių vedėjai ugdymo rezultatų analizę pristato Mokytojų tarybos posėdžiuose;
	4. diagnostinių, kontrolinių darbų, bandomųjų egzaminų, tarpinių patikrinimų, egzaminų, įskaitų, pusmečių ir metiniai rezultatai analizuojami metodinėse grupėse, metodinėje taryboje pagal veiklos planą; mokinių individuali pažanga analizuojama du kartus per pusmetį. Priimami sprendimai dėl ugdymo turinio, mokymo metodų ir strategijų, mokymosi užduočių, šaltinių tinkamumo, išteklių panaudojimo veiksmingumo, ugdymo tikslų realumo;
	5. mokslo metų pradžioje klasių auklėtojai/kuratoriai pasirašytinai supažindina mokinius su „Mokinių mokymosi pasiekimų ir pažangos vertinimo tvarkos aprašu“, dalykų mokytojai – dalyko vertinimo metodika, aptaria mokinių individualios pažangos lūkesčius, o mokymo proceso eigoje nuolat supažindina mokinius su numatomu mokymosi keliu (ugdymo siekinių numatymas, mokymosi žingsniai ir požymiai, mokymosi užduotys ir veiklos).
	6. mokinio supažindinimas fiksuojamas elektroninio dienyno instruktažo lapuose. Instruktažų lapai saugomi klasės dienyno byloje skyriaus vedėjų kabinete. Jei mokinys instruktažo dieną nedalyvavo pamokoje, jam dienyno pamokos langelyje žymima n ir instruktažo informacija išsiunčiama el. dienyne žinute, o instruktažo lape tokiam mokiniui fiksuoja „elektroniniu būdu“. El. dienyne išsiųsti pranešimai privalomi mokiniui ir laikomi įteiktais mokiniui sekančią darbo dieną nuo jų išsiuntimo, jei iš mokinio negauta patvirtinimo apie informacijos gavimą anksčiau.

13. Vertinant pasiekimus apibendrinamuoju būdu, mokinių rezultatai yra naudojami mokinio pasiekimų lygiui nustatyti, užfiksuoti ir vėliau panaudoti rezultatams įskaityti ir įgytam išsilavinimui patvirtinti.

14. Nacionaliniųir tarptautiniųpasiekimų patikrinimų rezultatai naudojami mokyklos, savivaldybės, nacionalinio lygmens rezultatamsstebėti ir ugdymo kokybei užtikrinti, reikiamiemsvadybiniams sprendimams priimti.

**VI SKYRIUS**

**MOKINIŲ MOKYMOSI PASIEKIMŲ VERTINIMO PRINCIPAI**

15. Mokinių pasiekimų vertinimo esmė – padėti mokiniui mokytis ir tobulėti. Mokinių pasiekimų vertinimas grindžiamas atvirumu, nešališkumu, visų mokyklos bendruomenės narių bendravimu ir bendradarbiavimu.

16. Vertinant VSMC mokinių pasiekimus laikomasi nuostatos, jog kiekvienas mokinys gali augti ir tobulėti,kai jamsudaromos jo poreikius atitinkančios sąlygos bei teikiama reikalinga pagalba.

17. Vertinami yra mokinių pasiekimai, todėl vertinimas neturi būti suprantamas kaip apdovanojimo ar drausminimo priemonė. Mokinių užduočių neatlikimo (nepateikimo) atvejais VSMC vadovaujasiNuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo, mokslo ir sporto ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ (aktuali redakcija):

17.1.Mokiniui, besimokančiam pagal pagrindinio ar vidurinio ugdymo programą ir atlikusiam skirtas vertinimo užduotis, pusmečio įvertinimas fiksuojamas iš visų atitinkamo laikotarpio pažymių, skaičiuojant jų aritmetinį vidurkį ir taikant apvalinimo taisyklę. Fiksuojamas nepatenkinamas pusmečio dalyko įvertinimas įrašu „neįskaityta“ („neįsk.“), jei mokinys be pateisinamos priežasties nelankė mokyklos ir iki pusmečio pabaigos neatliko tuo laikotarpiu skirtų vertinimo užduočių (pvz., kontrolinių darbų ir kt.), nepademonstravo pasiekimų, numatytų pagrindinio ar vidurinio ugdymo bendrosiose programose. Jei mokinys neatliko per pusmetį skirtų vertinimo užduočių dėl pateisintų priežasčių (pvz., ligos), fiksuojamas įrašas „atleista“ („atl.“).

17.2.Vienų mokslo metų pasiekimų rezultatas, mokantis pagal dalyko programą (toliau – dalyko metinis įvertinimas), fiksuojamas iš I ir II pusmečių pažymių, skaičiuojant jų aritmetinį vidurkį ir taikant apvalinimo taisykles. Jei bent vieno pusmečio fiksuotas įvertinimas įrašu „neįskaityta“ („neįsk.“), tuomet dalyko metinis įvertinimas – „neįskaityta“ („neįsk.“).

17.3. Jei pasibaigus ugdymo procesui buvo skirtas papildomas darbas, papildomo darbo įvertinimas laikomas metiniu.

17.4. Dėl kitų, šiame Tvarkos apraše nenumatytų ir neaprašytų, dalyko pusmečio, metinio ar kito ugdymo laikotarpio įvertinimo fiksavimo atvejų susitariama VSMC mokytojų taryboje, įsakymu patvirtina gimnazijos direktorius.

18. Mokinių pažanga skatinama asmeninio tobulėjimo, o ne būti geresniam už kitą siekiu. VSMC vertinimo kultūra vengia mokinių lyginimo tarpusavyje.

19. VSMC mokytojas, planuodamas, organizuodamas ir įgyvendindamas mokinių mokymosi pasiekimų vertinimą:

19.1. vadovaujasi Pedagogų etikos kodeksu, patvirtintu 2018 m. birželio 11 d. švietimo ir mokslo ministro įsakymu Nr. V-561 „Dėl Pedagogų etikos kodekso patvirtinimo“;

19.2. ugdymo procese taiko adekvačius mokinių mokymosi pasiekimų stebėsenos ir vertinimo metodus;

19.3. kuria ir palaiko į mokymąsi orientuotą vertinimo kultūrą;

19.4. kolegialiai sprendžia mokinių įgytų kompetencijų vertinimo klausimus;

19.5. nuolat reflektuoja savo mokymo, mokinių mokymosi pasiekimų ir įgytų kompetencijų vertinimo praktikas, jų pridėtinę vertę kiekvieno mokinio mokymuisi;

19.6. tobulina instrumentus, padedančius įvertinti mokinių mokymosi pasiekimus ir įgytas kompetencijas;

19.7. aptaria su mokiniais akademinio sąžiningumo klausimus ir galimas pasekmes nesilaikant sąžiningumo principo;

19.8. principingai reaguoja į mokinių nesąžiningumo atvejus, tokius kaip plagijavimas, nusirašinėjimas, naudojimasis pašaline pagalba atsiskaitymų metu ir pan.;

19.9. teikia informaciją ir išsamiai paaiškina nepilnamečių mokinių tėvams (globėjams, rūpintojams) apie mokinių mokymosi pasiekimus ir problemas;

19.10. vertinimo proceso metu gerbia mokinių privatumą ir išlaiko konfidencialumą;

19.11. tinkamai tvarko mokinių mokymosi pasiekimų stebėsenos ir vertinimo duomenis.

20. Kontrolinio darbo kasdienėse/nuotolinėse klasėse skyrimo ir vertinimo/įsivertinimo tvarka:

* 1. Kontrolinis darbas skiriamas baigus didesnės apimties temą. Mokiniams per dieną skiriamas ne daugiau kaip vienas kontrolinis darbas.
	2. Apie kontrolinį darbą mokiniai informuojami ne vėliau kaip prieš savaitę, su mokiniais aptariama kontrolinio darbo struktūra, jo tikslai, vertinimo kriterijai.
	3. Mokytojai kontrolinius darbus derina tarpusavyje, juos fiksuoja el. dienyno atsiskaitomųjų darbų grafike. Mokytojai, suderinę su mokiniais, turi teisę kontrolinio darbo laiką keisti.
	4. Paskutinę dieną prieš mokinių atostogas ir pirmą dieną po mokinių atostogų kontrolinis darbas rašomas suderinus su mokiniais.
	5. Mokytojai kontrolinių darbų rezultatus mokiniams skelbia ne vėliau kaip po 2 savaičių.
	6. Mokytojai su kiekvienu mokiniu individualiai aptaria jo sunkumus ir galimybes, numato tolesnį mokymą(si).
	7. Mokiniai skatinami turėti kiekvieno dalyko kontrolinių darbų aplanką (kontrolinių darbų sąsiuvinį), kuriame kaupiama informacija apie atliktas užduotis, rezultatus, daromą pažangą.
	8. Mokinys, dėl pateisinamų priežasčių nedalyvavęs kontroliniame darbe, privalo atsiskaityti sutartu su mokytoju laiku, kontaktiniu arba nuotoliniu būdu (sinchroniškai ar asinchroniškai).
	9. Mokiniui, dėl pateisinamų priežasčių nedalyvavusiam kontroliniame darbe, el. dienyno pamokos langelyje įrašoma „n“. Mokiniui suteikiama teisė atsiskaityti kitu laiku (suderinus su mokytoju) ir kontrolinio darbo pažymys įrašomas į faktinę atsiskaitymo dienos datą, skiltyje „Pastabos apie pamoką“ nurodant mokinio vardą, pavardę ir datą (už kurios dienos kontrolinį darbą atsiskaityta).
	10. Mokiniui, nedalyvavusiam nustatytą dieną kontroliniame darbe be pateisinamos priežasties, el. dienyno pamokos langelyje įrašomas žemiausiam 10 balų sistemos įvertinimas vienetas („nieko neatliko“). Mokiniui suteikiama teisė atsiskaityti kitu laiku (suderinus su mokytoju) ir kontrolinio darbo pažymys įrašomas vietoje vieneto. Skiltyje „Pastabos apie pamoką“ įrašoma mokinio vardas, pavardė ir: „Atsiskaitė ir gavo naują įvertinimą“.
	11. Mokinio gauti kontrolinio darbo pažymiai nuo 2 ir daugiau netaisomi ir (ar) nekeičiami. Jeigu mokinio netenkina gautas įvertinimas, jam mokytojas gali leisti vieną kartą perrašyti kontrolinį darbą. Naujai gautas pažymys įrašomas į faktinę atsiskaitymo datą, skiltyje „Pastabos apie pamoką“ nurodant mokinio vardą, pavardę ir datą (už kurios dienos kontrolinį darbą pakartotinai atsiskaityta).
	12. mokiniui, numatytu laiku neatsiskaičius už kontrolinius darbus dėl svarbių, VSMC direktoriaus pateisintų priežasčių (pavyzdžiui, ligos), ugdymo laikotarpio (ne ilgesnio kaip pusmetis) pabaigoje fiksuojamas įrašas „atleista“. Mokinys privalo pristatyti pažymą su gydytojo rekomendacija ar kitą pateisinantį dokumentą. Tokiais atvejais mokiniams, sugrįžusiems į ugdymo procesą, suteikiama reikiama mokymosi pagalba ir mokinys privalo mokslo metų pabaigoje atsiskaityti už pusmetį.
	13. kontroliniai, bandomųjų PUPP ir brandos egzaminų darbai rašomi likus ne mažiau kaip 2 savaitės iki pusmečio, mokslo metų pabaigos.
	14. nuotoliniu būdu besimokantis mokinys atsiskaito už dalyko programos dalį atvykęs į mokyklą.
1. Savarankiško darbo kasdienėse/nuotolinėse klasėse skyrimo ir vertinimo/įsivertinimo tvarka:
	1. darbe mokiniai atlieka mokytojo pateiktas užduotis iš jau išmoktų ar naujai išdėstytų temų;
	2. savarankiško darbo metu mokiniai gali naudotis vadovėliais ar kita informacine medžiaga;
	3. mokytojai savarankiškų darbų rezultatus mokiniams skelbia ne vėliau kaip po 2 savaičių;
	4. savarankiško darbo įvertinimas įrašomas į el. dienyną mokytojo nuožiūra.
2. Projektinis darbas, skirtas mokinių žinių gilinimui/įtvirtinimui, kompetencijų tobulinimui, pažangos ir pasiekimams gerinimui. Atliktas darbas, mokytojo nuožiūra, gali būti vertinamas pažymiu ar integruojamas į kaupiamąjį balą.
3. Savikontrolės užduotys – užduotys, kurias atlikęs mokinys gali pasitikrinti/įsivertinti žinias ir kompetencijas. Savikontrolės užduotys nevertinamos pažymiais. Mokytojo nuožiūra mokiniui už savikontrolės užduočių atlikimą gali būti pridėti taškai prie kaupiamojo balo.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_